## Pravilnik o postupku određivanja privremenih graničnih prijelaza

### NN 150/2004 (27.10.2004.), Pravilnik o postupku određivanja privremenih graničnih prijelaza

# MINISTARSTVO UNUTARNJIH POSLOVA

2605

Na
temelju članka 51. stavka 3. podstavka 1. Zakona o nadzoru državne granice
(»Narodne novine«, br. 173/03.), ministar unutarnjih poslova uz suglasnost
ministra financija donosi

## PRAVILNIK

### o postupku odreĐivanja privremenih graniČnih prijelaza

Članak 1.

Ovim
Pravilnikom propisuje se postupak određivanja privremenih graničnih prijelaza.

Članak
2.

Postupak
za donošenje rješenja o određivanju privremenog graničnog prijelaza, radi
održavanja kratkotrajnih djelatnosti, sukladno članku 13. stavku 1. Zakona o
nadzoru državne granice, pokreće pravna ili fizička osoba koja za to ima
opravdan interes podnošenjem zahtjeva za određivanje privremenoga graničnog
prijelaza (u daljnjem tekstu: zahtjev).

Zahtjev iz stavka 1. ovog članka podnosi se nadležnoj
policijskoj upravi, najkasnije 30 dana prije dana predviđenog za početak rada privremenoga
graničnog prijelaza, osim u slučaje­vima potrebe određivanja privremenoga graničnog
prijelaza radi preusmjeravanja prometa uvjetovanog posljedicama elementarne
nepogode ili drugoga težeg štetnog događaja.

Članak 3.

Zahtjev iz članka 2. ovog Pravilnika podnosi se na
obrascu (Obrazac 1) koji sadrži prostor za upis sljedećih podataka:

– naziv i sjedište pravne osobe, odnosno ime i
prezime, prebivalište fizičke osobe, podnositelja zahtjeva,

– vrsta djelatnosti za koju se podnosi zahtjev za
određivanje privremenoga graničnog prijelaza,

– mjesto određivanja privremenoga graničnog
prijelaza, s precizno navedenim mjestom prelaženja državne granice,

– vrijeme održavanja kratkotrajnih djelatnosti u
kojem je potrebno odrediti privremeni granični prijelaz,

– način prelaženja državne granice tijekom održavanja
krat­kotrajnih djelatnosti, odnosno rada privremenoga graničnog prijelaza,

– mjesto i vrijeme podnošenja zahtjeva,

– potpis podnositelja zahtjeva (fizičke osobe ili
odgovorne osobe u pravnoj osobi).

Obrazac zahtjeva iz stavka 1. ovog članka tiskan je
uz ovaj Pravilnik i čini njegov sastavni dio.

Članak
4.

Nakon
zaprimljenog zahtjeva nadležna policijska uprava pribavlja od nadležne
Carinarnice i drugih nadležnih službi podatke i očitovanja potrebna za odlučivanje
o opravdanosti donošenja rješenja o određivanju privremenoga graničnogprijelaza
te, ako je to moguće, očitovanje nadležnih regionalnih tijela susjedne države.
Pribavljenepodatke i očitovanja uz svoje mišljenje nadležna policijska
uprava dostavlja Ministarstvu unutarnjih poslova (u daljnjem tekstu:
Ministarstvo).

Na temelju dokumentacije koju je dostavila nadležna
policijska uprava, Ministarstvo će zatražiti suglasnost ministra financija i
nadležnog tijela susjedne države za donošenje rješenja o određivanju
privremenoga graničnog prijelaza.

Nakon pribavljene suglasnosti iz stavka 2. ovog članka,
nad­ležna ustrojstvena jedinica Ministarstva će uputiti zahtjev ministru
unutarnjih poslova za donošenje rješenja o određivanju privremenoga graničnog
prijelaza. Uz zahtjev se dostavlja i pribav­ljena dokumentacija.

Suglasnost nadležnog tijela susjedne države nije
potrebna ukoliko je podnesen zahtjev za donošenje rješenja o određivanju
privremenih graničnih prijelaza na aerodromima, morskim lukama i lukama unutarnjih
voda.

Rješenje o određivanju privremenoga graničnog
prijelaza, nad­ležna ustrojstvena jedinica Ministarstva bez odgode će dostaviti
nadležnoj policijskoj upravi.

Nakon zaprimanja Rješenja o određivanju privremenoga
gra­nič­nog prijelaza, nadležna policijska uprava posebnim rješenjem određuje
područje privremenoga graničnog prijelaza sukladno posebnim propisima.

Rješenje o određivanju privremenoga graničnog
prijelaza iz članka 5. ovog Pravilnika nadležna ustrojstvena jedinica Minis­tarstva
će odmah, bez odlaganja, dostaviti nadležnoj policijskoj upravi radi donošenja
rješenja iz stavka 1. ovog članka.

Članak 5.

Rješenje o određivanju privremenoga graničnog
prijelaza sadrži podatke o:

– mjestu i nazivu privremenoga graničnog prijelaza,

– vremenskom razdoblju za koje je određen,

– radnom vremenu privremenoga graničnog prijelaza,

– načinu i ostalim uvjetima prelaska državne granice
na privremenome graničnom prijelazu i

–
nadležnosti policijske postaje granične policije za obav­ljanje granične
kontrole.

Članak 6.

Naziv privremenoga graničnog prijelaza odredit će se
prema nazivu katastarske općine na kojem će privremeni granični prijelaz biti
smješten.

Članak 7.

Ovaj Pravilnik stupa na snagu osmog dana od dana
objave u »Narodnim novinama«.

Broj: 511-01-52-64302-04.
Zagreb, 19. listopada 2004.

Ministar
**Marijan Mlinarić, dr. med**., v. r.

*Obrazac 1*

Ime i
prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Mjesto prebivališta:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto, ulica i broj)

Naziv pravne
osobe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                         (mjesto, ulica i broj)

POLICIJSKA
UPRAVA ..............................................

*Na temelju članka
2. Pravilnika o određivanju privremenih graničnih prijelaza podnosim:*

## ZAHTJEV

### za određivanje privremenoga graničnog prijelaza

if !supportEmptyParas endif

Vrsta djelatnosti za koju se podnosi
zahtjev:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                (opis djelatnosti za koju postoji
opravdani interes podnositelja zahtjeva)

if !supportEmptyParas endif

Mjesto određivanja privremenoga
graničnog prijelaza  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          (mjesto određivanja priv. graničnog
prijelaza s precizno navedenim mjestom prelaženja državne granice)

if !supportEmptyParas endif

Vrijeme održavanja djelatnosti
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vrijeme održavanja djelatnosti za koje je potrebno odrediti privremeni
granični prijelaz)

if !supportEmptyParas endif

Način prelaženja državne granice
tijekom održavanja djelatnosti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
             (pješice ili navesti sredstvo
prelaska i stvari koje će nositi osobe tijekom obavljanja djelatnosti)

     Mjesto i datum:
Potpis podnositelja zahtjeva

\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                         (potpis fizičke osobe ili odgovorne osobe u pravnoj osobi)

Pravilnik, NN 150/2004-2605